text: Включете се в конкурса "Баба Марта ранобудна сплита мартеница чудна"
  Понеделник, 01 Февруари 2021 16:07
  Община Созопол и МКБППМН организират конкурс "Баба Марта ранобудна сплита мартеница чудна" за изработка на рисунки, мартенички и мартенски пана.
  Идеята на конкурса е да се запознаят децата с един от най-обичаните български празници "Баба Марта" и със символиката на мартениците – традиция за изработването и подаряването на мартеници, съхранена през вековете.
  В конкурса могат да участват деца/ученици индивидуално и в екипи от Детски градини и училища на общината.
  1 група – деца от 3 г. до 7 г.;
  2 група – деца от 8 г. до 13 г.;
  3 група – деца от 14 г. до 18 г.;
  В три категории:
  · изработка на рисунка;
  изработка на мартенички;
  изработка на мартенски пана.
  Срок за изпращане на творбите: най-късно до 22 февруари 2021 година
  Рисунките, мартениците и паната следва да бъдат изпратени на адрес:
  гр. Созопол, пл."Хан Крум" 2, Община Созопол
  получател: Яна Сотирова – стая 9 / Мария Вълчева – стая 10
  за конкурса "Баба Марта ранобудна сплита мартеница чудна"
  Изложбата на изработените творби ще бъде позиционирана от 24.02.2021 г. до 27.02.2021г. в Етнографски музей – гр. Созопол. Всеки гражданин може да я разгледа и да се наслади на изкусните творби, изработени от сръчните ръце на нашите деца, от 08:30 до 12:45ч. и от 13:30 до 17:15 ч.
  Оценяването на творбите ще се извърши от жури, съставено от представители на инициаторите на конкурса, художници и творци на изкуството.Награден фонд: Авторите на най-добрите творби ще бъдат наградени на 27.02.2021 г. в 11:00 часа в Етнографски музей -Созопол. Всички участници ще получат поощрителни награди.